CELEX: 62011TN0481
Language: lt
Date: 2011-09-06 00:00:00
Title: Byla T-481/11: 2011 m. rugsėjo 6 d. pareikštas ieškinys byloje Ispanija prieš Komisiją

29.10.2011   
            
            
               LT
            
            
               Europos Sąjungos oficialusis leidinys
            
            
               C 319/25
            
         2011 m. rugsėjo 6 d. pareikštas ieškinys byloje Ispanija prieš Komisiją
   
   (Byla T-481/11)
   2011/C 319/53
   Proceso kalba: ispanų
   
      Šalys
   
   
      Ieškovė: Ispanijos Karalystė, atstovaujama A. Rubio González
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. birželio 7 d. Komisijos įgyvendinimo reglamento (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės, I priedo 2 antraštinės dalies VI dalies D punkto penktą įtrauką ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis ieškinio pagrindas, susijęs su normų hierarchijos principo pažeidimu:
               
                           —
                        
                        
                           Ieškovė šiuo atžvilgiu teigia, kad ginčijamas reglamentas prieštarauja 2007 m. spalio 22 d. Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), 113 straipsnio 2 dalies a punkto nuostatoms.
                        
                     
         
               2.
            
            
               Antrasis ieškinio pagrindas, susijęs su piktnaudžiavimu įgaliojimais:
               
                           —
                        
                        
                           Šiuo požiūriu ieškovė tvirtina, kad Komisija priimdama ginčijamą aktą siekė kitų nei nurodyti tikslų, nukrypdama nuo Jungtinių Tautų ekonomikos komisijos Europai priimtos taikytinos taisyklės.
                        
                     
         
               3.
            
            
               Trečiasis ieškinio pagrindas, susijęs su pareigos motyvuoti neįvykdymu:
               
                           —
                        
                        
                           Šiuo klausimu ieškovė teigia, kad ginčijamo akto motyvai yra dviprasmiški, kurie pagrindžia priešingą priimtajam sprendimą.
                        
                     
         
               4.
            
            
               Ketvirtasis ieškinio pagrindas, susijęs su lygybės principo pažeidimu:
               
                           —
                        
                        
                           Šiuo atžvilgiu ieškovė nurodo, kad ginčijamu aktu citrusiniams vaisiams taikomos griežtesnės prekybos taisyklės nei kitiems vaisiams ir daržovėms.
                        
                     
         
               5.
            
            
               Penktasis ieškinio pagrindas, susijęs su proporcingumo principo pažeidimu:
               
                           —
                        
                        
                           Šiuo klausimu ieškovė tvirtina, kad ginčijamu aktu nustatomos griežtesnės ženklinimo etiketėmis sąlygos ir tai padaryta remiantis neteisingais motyvais, kurie nėra tinkami pagrįsti priimtą galutinį sprendimą.
                        
                     
         
      (1)  OL L 299, 2007 11 16, p. 1/49; su paskutiniais pakeitimais, padarytais 2010 m. birželio 15 d. Komisijos reglamentu (ES) Nr. 513/2010 (OL L 150, 2010 6 16, p. 40) ir 2010 m. gruodžio 15 d. Europos Parlamento ir Tarybos reglamentu (ES) Nr. 1234/2010 (OL L 346, 2010 12 30, p. 11).